text: Livreddertårn klar til hedebølge
  28 juni 2010 kl. 12.32
  Der er hedebølge undervejs, og så er stranden slet ikke det værste sted at trække hen. På Rømø er det nu mindre farligt. Her har de nemlig i dag fået et livreddertårn.
  Tårnet på den populære badestrand vil være bemandet fre kl. 11 til 19 frem til midt i august.
  
  Samarbejde med kommune
  TrygFonden Kystlivredning har besluttet at opstille livreddertårnet på Lakolk efter ansøgning fra Tønder Kommune. I vurderingen af den slags ansøgninger lægger TrygFonden Kystlivredning bl.a. vægt på antallet af badegæster. 
  Da Lakolk Strand er en særdeles populær badestrand med rigtig mange besøgende, er det besluttet at imødekomme ansøgningen og indgå et samarbejde med Tønder Kommune om at øge trygheden.
   
  
  Non-kommercielt
  TrygFonden Kystlivredning, der er et nonkommercielt samarbejde mellem TrygFonden og Dansk Svømmeunion, har til opgave at øge sikkerheden på de danske strande gennem oplysning, udstyr, uddannelse og tilstedeværelse. Læs mere på www.trygfonden.dk og www.respektforvand.dk
  TrygFondens hjemmeside - trygfondens hjemmeside
  Respekt for vand - Respekt for Vand - hjemmeside
  